थेवबो बिसोरनि खामानिखौ माखासे सुबुंफोरखौ गुर्थ’ लानाय बादि नुनो मोना। फिसा-फिसौ मुवा-बेसादफोर फानग्रा जायगाफोराव नोजोर होब्ला नुगोनदि बांसिन सुबुंफोरनि खुगायाव मास्क गैया। बिदि थासारि नुयोब्ला सानफ्लांनो गोनां जायोदि कर’ना जिउसानि सनदेरनाया गैला खोमा ! दा बिदि सुबुंफोरा गावजों लोगोसे समाजखौबो खैफोदाव गोग्लै होनाया गिदिर बाथ्रा नङा। बिदि खालामबाय थायोब्ला खैफोद फैगोना रोखा होननानै बुंनो हायो। बे बेलायाव खुंथायाबो एसे नोजोर होयोब्ला गाहाम जायो। बिदि कभिडनि प्रट’कलखौ सिफायग्राफोरनि गेजेराव सोलोंथाइ गोयै सुबुंफोरजों लोगोसे लेखा गोरों सुबुंफोरबो दंफायो।